*1. melléklet az 5/2018. (III.23.) önkormányzati rendelethez*

*„1. melléklet a 22/2016. (XII. 21.) önkormányzati rendelethez*

**Téglási Bölcsőde, Családsegítő-, és Gyermekjóléti Szolgálat**

*4243 Téglás, Fényes u. 9-13.*

**M E G Á L L A P O D Á S**

**Bölcsődei ellátás igénybevételéhez**

mely létrejött *egyrészről:* Téglás Város Önkormányzata fenntartásában működő Téglási Bölcsőde, Családsegítő-, és Gyermekjóléti Szolgálat, mint ellátást nyújtó – képviseletében eljáró: Sőrésné Oláh Ágnes intézményvezető – (továbbiakban: Ellátó) *másrészről:*

***Az ellátást igénybe vevő törvényes képviselője:***

Neve:

Születési neve:

Születési helye, ideje:

Anyja neve:

Lakcíme:

Szem.ig.száma: **…………………………**

között az alulírott helyen és napon az alábbi feltételekkel:

***A bölcsődei ellátást igénybe vevő:***

Neve:

Születési helye, ideje:

Anyja neve:

Lakcíme**:**

TAJ száma:

A felek megállapítják, hogy az Ellátást igénybe vevő törvényes képviselője kérelmet nyújtott be a bölcsődei ellátás igénybevétele iránt, amely alapján az Ellátó az ellátást igénybe vevő részére az intézményben férőhelyet biztosít.

**I. A bölcsődei ellátás időtartama**

1. Az Ellátó a bölcsődei ellátást napjától kezdődően,

* határozatlan időtartamra: a jogosultsági feltételek megszűnéséig,
* határozott időre:  **-**ig biztosítja.

**II. A bölcsődei ellátás tartalma, módja**

1. Az intézmény fenntartója, a Téglás Város Önkormányzata, 4243 Téglás, Fényes u. 9-13. sz. alatt a személyes gondoskodást nyújtó gyermekjóléti alapellátások keretében napos bölcsődét működtet. Az intézmény a Hajdú-Bihar Megyei Kormányhivatal Szociális és Gyámhivatala által kiadott működési engedéllyel rendelkezik.

1. Az intézmény a vonatkozó jogszabályi előírásoknak megfelelő ellátást nyújtja.

1. A bölcsődei ellátás keretében az intézmény biztosítja a gyermek számára:
* a szakszerű gondozást, nevelést, test-lelki szükségletek kielégítését, fejlődését és a szocializáció segítését,
* a napi négyszeri étkezést,
* a fejlődéshez szükséges egészséges és biztonságos környezetet,
* az egészségvédelmet, egészségnevelést, kultúrhigiénés szokások kialakulásának segítését,
* az állandóságot (saját gondozónő rendszer), egyéni bánásmódot,
* a megfelelő időt a szabadban való tartózkodáshoz,
* a személyes higiéné feltételeinek biztosítását,
* a korcsoportnak megfelelő játékeszközöket,
* bölcsőde orvosi ellátást,
* óvodai életre való felkészítést.

1. A bölcsőde a szülő számára biztosítja:

* házirend megismertetését,
* adaptációhoz szükséges időt, feltételeket,
* tájékoztatást a gyermekével napközben történt eseményekről,
* megismerhesse a gyermekcsoport életét, napirendjét,
* tanácsot, tájékoztatást kérjen és kapjon,
* megismerje a gyermek ellátásával kapcsolatos dokumentációkat,
* az intézmény működését illetően véleményt mondjon és javaslatot tegyen.

**III. Térítési díj megállapítására, megfizetésére vonatkozó szabályok**

1. **Téglás Város Önkormányzata Képviselő-testülete a gyermek gondozása, nevelése, nappali felügyelete és a vele történő foglalkozás (együtt: gondozás) díját 0 Ft/nap összegben állapította meg.**

A bölcsődei ellátás keretében nyújtott **étkeztetésért térítési díjat kell fizetni,** melyet a Fenntartó határozata alapján Téglás Város Önkormányzata Képviselő-testülete rendeletben rögzít.

1. A fizetendő személyi térítési díj összegéről az intézményvezető a megállapodás megkötésekor írásban tájékoztatja az ellátást igénybe vevő törvényes képviselőjét. A tájékoztatás tartalmazza a térítési díj megállapítására vonatkozó hatályos szabályokat is.

1. A személyi térítési díj megfizetésére a szülői felügyeleti joggal rendelkező szülő vagy más törvényes képviselő köteles, a jogviszony megkezdésének első napjától.
2. A térítési díjat havonként a tárgyhónap 10. napjáig kell befizetni készpénzben, az intézmény irodájában.
3. Az intézményi térítési díj összege: **410** **Ft/nap,** azaz négyszáztíz forint/nap.

 Az ellátást igénybe vevő törvényes képviselője által fizetendő személyi térítési díj összesen

 napi összegben: **0 Ft/nap.**

1. Étkezési kedvezmény az arra való jogosultság igazolása esetén, a hatályos jogszabályi rendelkezések alapján vehető igénybe. A kedvezményekről az intézményvezető tájékoztatja a szülőket a beiratkozás során. A kedvezmények jóváírására az igazolás leadásának napjától van lehetőség.

1. Ha a térítési díj fizetésére kötelezett a személyi térítési díjat vitatja, vagy annak csökkentését vagy elengedését kéri, a térítési díj összegéről kiküldött értesítő kézhezvételétől számított 8 napon belül Téglás Város Polgármesteréhez (4243 Téglás, Kossuth u. 61. szám) fordulhat.

**IV. Az ellátás megszüntetésének módjai**

1. Az ellátás megszűnik:
2. határozott idejű elhelyezés esetén a megjelölt időtartam – illetve a meghosszabbított időtartam – leteltével,
3. jogosultsági feltételek megszűnésével.

1. Az ellátás megszüntetését a jogosult gyermek törvényes képviselője kezdeményezheti, mely alapján az intézményvezető az ellátást megszünteti.
2. Az intézményvezető az ellátást megszünteti:
3. a házirend többszöri súlyos megsértése esetén,
4. ha az ellátás feltételei, okai már nem állnak fenn,
5. ha a bölcsőde orvosának szakvéleménye szerint a gyermek egészségi állapota miatt bölcsődében nem gondozható, illetőleg magatartászavara veszélyezteti a többi gyermek fejlődését,
6. ha a gyermek a 3. életévét betöltötte és a bölcsődei gondozási-nevelési év végéhez ért,
7. ha a szülői felügyeleti jogot gyakorló szülő vagy törvényes képviselő a gyermek 4 héten túli távollétét orvosi igazolással nem tudja igazolni, vagy ő maga korábban nem jelezte írásban a szüneteltetést.

1. Az ellátás megszüntetéséről az Intézményvezető írásban értesíti az ellátást igénybe vevőt, illetve annak törvényes képviselőjét.

1. Egyet nem értés esetén az ellátást igénybe vevő törvényes képviselője az értesítés kézhezvételétől számított nyolc napon belül a Téglás Város Polgármesteréhez fordulhat. A polgármester végrehajtható határozatáig az ellátást biztosítani kell.

1. Az ellátás megszűnésekor a felek elszámolnak egymással, amely kiterjed:
	* a térítési díj rendezésére,
	* az intézmény tárgyi eszközeiben okozott szándékos károkra.

**V. Nyilatkozat tájékoztatási kötelezettség megtörténtéről**

1. A gyermekek védelméről és a gyámügyi igazgatásról szóló 1997. évi XXXI. törvény 33. § (2) bekezdésében foglaltak értelmében a személyes gondoskodást nyújtó ellátás esetén az ellátás megkezdésekor az ellátásra jogosult gyermeket és törvényes képviselőjét, illetve a fiatal felnőttet tájékoztatni kell:

*a)*az ellátás tartamáról és feltételeiről,

*b)*az intézmény által vezetett, reá vonatkozó nyilvántartásokról,

*c)* az ellátásra jogosult gyermek, fiatal felnőtt és hozzátartozói közötti kapcsolattartásról, különösen a látogatás, a távozás és a visszatérés rendjéről

*d)*az érték- és vagyonmegőrzés módjáról,

*e)*az intézmény házirendjéről,

*f)*panaszjoga gyakorlásának módjáról,

*g)*a fizetendő térítési, illetve gondozási díjról,

*h)* a jogosult jogait és érdekeit képviselő érdek-képviseleti fórumról.

Hozzájárulok / nem járulok hozzá¹, hogy gyermekemről kép-és hangfelvétel történjen, és azt a Fenntartó, szolgáltatást nyújtó belső adminisztrációhoz, illetve marketing célokra felhasználja
(város honlapja, közösségi oldal)

**VI. Záró rendelkezések**

1. A felek tudomásul veszik, hogy a megállapodás a tartalmát érintő jogszabályi, illetve a fenntartó rendeletében történő változás esetén módosításra kerül.
2. A felek kijelentik, hogy vitás kérdéseiket elsődlegesen közös megegyezéssel kívánják rendezni.
3. Az ellátást igénybe vevő törvényes képviselője a vitatott intézkedésekkel szemben a fenntartóhoz fordulhat.
4. Az ellátást igénybe vevő törvényes képviselője kijelenti, hogy a gyermekek védelméről és a gyámügyi igazgatásról szóló 1997. évi XXXI. törvény 33. § (2) bekezdésében meghatározott tájékoztatást megkapta.
5. Az ellátást igénybe vevő törvényes képviselője kijelenti, hogy a házirendet betartja, valamint együttműködik az ellátásban közreműködő személyekkel. A házirendben foglaltakat megismerte, megértette és aláírásával elfogadja és annak minden pontját betartja.
6. Az ellátást igénybe vevő törvényes képviselője kijelenti, hogy a megállapodásban foglaltakat megismerte, megértette és aláírásával egyidejűleg egy példányát átvette.

*Téglás,*

 *……………………………… …………………………….*

*Ellátást igénybe vevő Ellátó*

 *törvényes képviselője*

Jelen megállapodás két eredeti példányban készült.

*¹ megfelelő aláhúzandó*